Hannesarholt

BÓKMENNTAKVÖLD UM ÁLFRÚNU GUNNLAUGSDÓTTUR - SOFFÍA AUÐUR BIRGISDÓTTIR OG HERMANN STEFÁNSSON
2019-03-14 20:00 - 22:00 UTC | Grundarstígur 10, Reykjavík, 101, Iceland
Fimmtudaginn 14. mars verður haldin dagskrá til heiðurs höfundarverki Álfrúnar Gunnlaugsdóttur í umsjón Soffíu Auðar Birgisdóttir bókmenntafræðings og Hermanns Stefánssonar rithöfundar. Sú fyrrnefnda mun leiða gesti í gegnum höfundarverk Álfrúnar Gunnlaugsdóttur en Álfrún gaf út sitt fyrsta skáldverk, smásagnasafnið Af manna völdum, árið 1984 og síðan hefur hún sent frá sér sjö skáldsögur, sú síðasta Fórnarleikar kom út 2016.
Baksvið skáldsögunnar Yfir Ebrófljótið frá árinu 2001 er borgarastyrjöldin á Spáni en nýlega var endurútgefin bók Hallgríms Hallgrímssonar, Undir fána lýðveldisins, sem segir frá þátttöku höfundar í borgarastyrjöldinni og mun Einar Kári Jóhannsson, fulltrúi Unu útgáfuhúss, segja frá tengslum þessara tveggja bóka.
Þá verður stillt upp rennibraut um Álfrúnu og verk hennar sem rithöfundar, fræðimenn og leikarar renna sér niður á leifturhraða og bjóða upp á örfyrirlestra, upplestur og óvæntar uppákomur. Einnig verða tónlistaratriði af spænskum meiði í höndum Ara Franks Ingusonar gítarleikara og Daníels Sigurðssonar trompetleikara.
Meðal gesta verður Álfrún Gunnlaugsdóttir sem þó mun ekki sitja fyrir svörum enda tala verk hennar fyrir sig sjálf.

ÍSLENSKAR ÞJÓÐSÖGUR MEÐ MYNDUM EFTIR GUÐNA HARÐARSON
2019-06-06 17:00 - 19:00 UTC | Grundarstígur 10, Reykjavík, 101, Iceland
Í tilefni af útgáfu bókarinnar „Íslenskar þjóðsögur með myndum eftir Guðna Harðarson“ verður kynning í Hannesarholti, fimmtudaginn 6. júní, frá kl. 17-19.
Ragnheiður Gröndal syngur nokkur lög. Allir eru velkomnir!
Sjá nánar á : www.hardarson.com

DIMMUMÓT
2019-12-05 17:00 - 18:00 UTC | Grundarstígur 10, Reykjavík, 101, Iceland
Ari Trausti Guðmundsson ræðir við Steinunni Sigurðardóttur um nýja ljóðaabók hennar, Dimmumót, verk þeirra beggja og hugmyndir varðandi veröld í vanda.

Bókvit
2025-04-05 11:30 - 12:30 (Atlantic/Reykjavik) | Hannesarholt, Grundarstígur 10, Reykjavík
Heimspekilegur andi mun svífa yfir vötnum í Hannesarholti þegar eftirfarandi rithöfundar lesa úr bókum sínum laugardaginn 5. apríl kl.11.30-12.30.
Valur Gunnarsson – Hvað ef ? – Hvað ef lykilatburðir í mannkynssögunni verið öðruvísi?
Gunnar Hersveinn – Friðarmenning – í bókunum Gæfuspor, Orðspor og Hugskot.
Gunnar Ágúst Harðarson – Fingraför spekinnar: Kaflar úr sögu íslenskrar heimspeki á miðöldum.
Geir Sigurðsson – Óljós, Saga af ástum – skáldsaga eftir heimspeking
